**Výzva na predloženie cenovej ponuky**(ďalej len „Výzva“)

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: milan.hamala@marianum.sk

Telefón: +421 2 50 700 118

1. **Všeobecná špecifikácia predmetu zákazky**

 Názov: **RUČNE VEDENÝ VYSOKOZDVIŽNÝ VOZÍK PRE PREPRAVU RAKVÍ, s**

 **rotačnou nákladnou plošinou**

 CPV:

 **Hlavný slovník:**  42415110-2 Vysokozdvižné vozíky

 **Dodatočný kód CPV:**

 34114000-9 Špeciálne vozidlá

 34144900-7 Vozidlá na elektrický pohon

 33942000-5 Zariadenia na prepravu tiel

 60000000-8 Dopravné služby (bez prepravy odpadu)

Druh: Tovar, služba

Elektronická aukcia: Nie

**Opis predmetu zákazky**

 **RUČNE VEDENÝ VOZÍK, PRE PREPRAVU RAKVÍ, s rotačnou nákladnou plošinou**

 **(alebo ekvivalent)“**.

Zadanie vyplýva z nasledujúcich špecifických požiadaviek:

 - dostatočný zdvih aj na najvyššie poschodie v chladničke,

 - primeraná výška vozíka a špeciálny stožiar s voľným zdvihom,

 - aby vozík bezpečne prešiel pod všetky prejazdy a brány

Rovnako sa umožňuje aj predloženie ponuky s**variantným riešením.**

**Podmienky variantného riešenia- technické požiadavky:**

* + Manipulácia v úzkom priestore, bez možnosti otočenia vozíka,
	+ Potreba zvýšenej priechodnosti kolies – nerovný terén, zvýšený prah chladiaceho zariadenia,
	+ Potreba, aby vozík bezpečne prešiel pod všetky prejazdy a brány
	+ Voľný zdvih do výšky min. 1500 mm, stavebná výška max 1940 mm,
	+ Elektrický pohon zdvíhacieho zariadenia a pohonu vpred a vzad,
	+ Jednoduchá manipulácia s rakvou v zdvihnutej polohe „do boku“ – kolmo na os pohybu vozíka,
	+ Nosnosť a zdvih nákladu - min 350 kg

**Technická špecifikácia**

|  |  |  |
| --- | --- | --- |
| Nosnost do: | kg | 350 |
| Ťažisko: | mm | 1100 |
| Zdvih:   min - max | mm | cca 300 - 1700 |
| **Voľný zdvih:** | **mm** | **1500** |
| **Stavebná výška max :** | **mm** | **1940** |
| Dĺžka vozíka k čelu vidlíc max.: | mm | 465 |
| Celková dĺžka vozíka min.: | mm | 2600 – vrátane rakvy |
| Šírka vozíku min.: | mm | 800 |
| Elektronika: |  | DC |
| Batérie – gélové: | V/Ah | 2x12/85 |
| Vstavaný nabíjač: | V/A | ANO |
| Hmotnost vrátane Baterií max.: | kg | 525  |

**Úpravy konštrukcie vozíka:**

* Úprava konštrukcie vozíka s ohľadom na stabilitu vozíku
* Nosné vidlice budú nahradené otočným mechanizmom pre prevoz rakiev s možnosťou manuálneho otočenia o 90°vľavo alebo vpravo.
* Mechanické zaistenie rakvy proti samovoľnému otočeniu
* Vybavenie valčekovou dráhou pro jednoduchú manipuláciu – naloženie a zloženie rakvy.
* Minimálna výška konštrukcie je odhadovaná na cca 300 mm a maximálna výška zdvihu (merané k vrchnej časti valčekovej dráhy) = cca 1700 mm
* Úprava hydraulickej funkcie o možnosť manuálneho ovládania funkcie spustenia – pro zaistení možnosti plynulého nastavenia výšky rakve.

**Výbava vozíka:**

* nízko položený otočný bod ovládacej oje pro jednoduché a ľahké ovládanie vozíka
* núdzový vypínač na ovládacej oji
* bez údržbová gélová batéria
* vstavaný nabíjač
* prízdvih spodných vidlíc – pro jednoduchší prejazd nerovností
* preprava rakvy s vozíkom je v rámci bezpečnej prevádzky možná iba s rakvou otočenou v smere jazdy, nie do boku. Mechanizmus otočenia rakvy je možné používať iba v prípade požiadavky na uložení rakvy a pri otočení rakvy naprieč smeru jazdy je možné používať iba hydraulickú funkciu zdvihu / spustenia.



**Poznámky : UMOŽŇUJE SA VARIANTNÉ RIEŠENIE**

Rozsah zákazky: **1 ks vozíka,**

Zmluva: **Kúpna zmluva**

Dodanie: **do 5 týždňov od účinnosti zmluvy**

1. **Predpokladaná hodnota zákazky**

 **8 562,00** € bez DPH ( vrátane výbavy a dopravy do Bratislavy)

1. **Rozdelenie zákazky na časti**

Zákazke nie je rozdelená na časti

1. **Miesto a čas plnenia predmetu zákazky:**

**Miesto:** Krematórium Bratislava

1. **Obhliadka:**

 Obhliadka priestorov nie je povinná, ale odporúča sa z dôvodu posúdenia manipulačných priestorov.

**Kontaktná osoba pre obhliadku:**

Mgr. Ľudomil Voloch – vedúci,

Mob: +421 911 015 262,

 Tel. č., mail: +421 2 50 700 153, krematorium@marianum.sk

**Termín obhliadky :** 31.5. – 3.6. 2021 denne od 9.00 hod do 15.00 hod

1. **Typ zmluvného vzťahu:** Kúpna zmluva
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Vyžaduje sa splnenie podmienok účasti osobného postavenia:

a) podľa § 32 ods. 1 písm. e) ZVO, t. j. uchádzač musí byť oprávnený dodávať predmetné tovary, uskutočňovať stavebné práce alebo poskytovať službu, ;

b) podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti uchádzač preukazuje čestným vyhlásením, ktoré je súčasťou prílohy č. 1 tejto výzvy.

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie ponúk:**

**Lehota:** 7.6.2021 - do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/12496/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

1. **Obsah ponuky:**

Ponuka musí obsahovať riadne vyplnené a podpísané:

1. Súhlas s obchodnými podmienkami ( podpísaný návrh textu zmluvy s vyplnenou časťou „ Poskytovateľ“ – formou skenu)
2. Návrh na plnenie kritéria (podľa prílohy č. 1, vrátane čestného prehlásenia / v zmysle bodu 10 výzvy/)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky .

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ vyzve uchádzača s najlepším návrhom na plnenie kritérií na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najlepším návrhom na plnenie kritérií nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
3. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

V Bratislava, dňa 24 .5.2021

**Prílohy:**

Príloha č. 1 – Návrh na plnenie kritérií, vrátane čestného prehlásenia

Príloha č. 2 – Návrh zmluvy